
60 DR.30.6.2005 

 
(ii) lain-lain kriteria seperti layak dan sesuai termasuk reputasi, 

keperibadian dan kejujuran. 

Yang Berhormat bagi Tanjong juga bertanya tentang peranan Biro Perkhidmatan 
Kewangan (BPK) dalam menyelesaikan tuntutan-tuntutan insurans.  Biro Perkhidmatan 
Kewangan (BPK) yang dahulunya dikenali sebagai Biro Pperantaraan Insurans telah 
dilancarkan oleh industri insurans dan perbankan dalam Januari 2005.  Bagi tuntutan 
terhadap syarikat insurans oleh pemegang polisi dan pihak yang menuntut, BPK akan 
menimbang tara tuntutan secara adil dan percuma kepada had-had tertentu seperti berikut: 

(i) untuk tuntutan insurans motor dan kebakaran sehingga 
RM200,000; 

(ii) untuk tuntutan lain sehingga RM100,000; 

(iii) untuk kerosakan harta benda pihak ketiga sehingga RM25,000. 

Keputusan yang dibuat oleh BPK adalah terikat kepada syarikat insurans dan 
bukannya kepada pihak yang membuat tuntutan.  Dalam tahun 2004, Biro Perantaraan 
Insurans (BPK) tadi telah mengadakan sebanyak 1,105 kes tuntutan daripada pemegang 
polisi dan orang ramai. 

Tuan Yang di-Pertua, Yang Berhormat bagi Tanjong juga bertanya tentang adakah 
Bank Negara Malaysia akan mengehadkan pengeluaran lesen “penasihat kewangan”.  
Bank Negara tidak akan mengehadkan bilangan lesen yang akan dikeluarkan kepada 
penasihat kewangan.  Seseorang yang ingin menjadi “penasihat kewangan” perlulah 
memastikan mereka mematuhi keperluan-keperluan pelesenan yang ditetapkan oleh Bank 
Negara Malaysia. 

Tahap penembusan pasaran di Malaysia secara relatif adalah rendah iaitu 37.9% 
pada tahun 2004 berbanding dengan pasaran yang lebih maju daripada Singapura, Korea 
Selatan dan Jepun yang mengalami kadar penembusan dalam lingkungan 87% sehingga 
141%.  Ini menunjukkan peluang bagi pertumbuhan sektor insurans hayat di Malaysia 
masih luas memandangkan sebahagian besar daripada penduduk masih tidak mempunyai 
insurans.  Dengan ini, “penasihat kewangan” akan mendapat membantu meningkatkan 
tahap penembusan insurans hayat di kalangan rakyat Malaysia. 

Yang Berhormat bagi Tanjong juga bertanya apakah peranan Bank Negara 
Malaysia dalam pelaksanaan Skim Insurans Kesihatan Kebangsaan.  Perincian berkenaan 
dengan pelaksanaan skim tersebut masih dalam perbincangan dan pihak Kementerian 
Kesihatan yang bertanggungjawab ke atas pelaksanaan skim tersebut telah mendapat 
pandangan daripada pihak berkenaan termasuk Bank Negara mengenai pelaksanaannya.  

Dan, soalan lagi, apakah status penggabungan dalam industri insurans sekarang.  
Tadi saya telah sebut bahawa pada Jun 2005 sebanyak 16 penggabungan syarikat 
insurans melibatkan 29 syarikat insurans telah disempurnakan.  Hasil penggabungan 
tersebut, jumlah syarikat insurans langsung telah susut daripada 58 pada penghujung tahun 
1999 kepada 42 buah sekarang ini. 

Yang Berhormat bagi Bukit Bintang di dalam kes-kes mengenai pemegang 
amanah wang polisi ataupun trustee, ada kes dilaporkan bahawa ejen-ejen insurans telah 
mengisi borang dengan meletakkan nama trustee yang tidak sah.  Justeru itu, apabila 
pampasan diberikan, waris yang sah iaitu beneficiary tidak dapat menerima wang tersebut.  
Apakah langkah yang patut diambil untuk menangani masalah ini.   

Tuan Yang di-Pertua, pemegang polisi adalah digalakkan untuk memastikan 
bahawa ejen-ejen insurans menamakan trustee yang mana pemegang-pemegang polisi 
mahu melantik individu tersebut untuk mengelakkan penipuan oleh pihak ejen di mana 
pihak pemegang polisi hendaklah menentukan daripada awal lagi pemegang trustee yang 
hendak diberi dan dinamakan. 

Yang Berhormat bagi Kudat, adakah Akta Khas untuk takaful dan apakah usaha-
usaha yang telah diambil oleh kerajaan untuk mengembangkan industri takaful dan menjadi 
negara induk bagi takaful.   



(ii) lain-lain kriteria seperti layak dan sesuai termasuk reputasi, keperibadian dan kejujuran. Yang Berhormat bagi Tanjong juga bertanya tentang peranan Biro Perkhidmatan Kewangan (BPK) dalam menyelesaikan tuntutan-tuntutan insurans. Biro Perkhidmatan Kewangan (BPK) yang dahulunya dikenali sebagai Biro Pperantaraan Insurans telah dilancarkan oleh industri insurans dan perbankan dalam Januari 2005. Bagi tuntutan terhadap syarikat insurans oleh pemegang polisi dan pihak yang menuntut, BPK akan menimbang tara tuntutan secara adil dan percuma kepada had-had tertentu seperti berikut: (i) untuk tuntutan insurans motor dan kebakaran sehingga RM200,000; (ii) untuk tuntutan lain sehingga RM100,000; (iii) untuk kerosakan harta benda pihak ketiga sehingga RM25,000. Keputusan yang dibuat oleh BPK adalah terikat kepada syarikat insurans dan bukannya kepada pihak yang membuat tuntutan. Dalam tahun 2004, Biro Perantaraan Insurans (BPK) tadi telah mengadakan sebanyak 1,105 kes tuntutan daripada pemegang polisi dan orang ramai. Tuan Yang di-Pertua, Yang Berhormat bagi Tanjong juga bertanya tentang adakah Bank Negara Malaysia akan mengehadkan pengeluaran lesen "penasihat kewangan". Bank Negara tidak akan mengehadkan bilangan lesen yang akan dikeluarkan kepada penasihat kewangan. Seseorang yang ingin menjadi "penasihat kewangan" perlulah memastikan mereka mematuhi keperluan-keperluan pelesenan yang ditetapkan oleh Bank Negara Malaysia. Tahap penembusan pasaran di Malaysia secara relatif adalah rendah iaitu 37.9% pada tahun 2004 berbanding dengan pasaran yang lebih maju daripada Singapura, Korea Selatan dan Jepun yang mengalami kadar penembusan dalam lingkungan 87% sehingga 141%. Ini menunjukkan peluang bagi pertumbuhan sektor insurans hayat di Malaysia masih luas memandangkan sebahagian besar daripada penduduk masih tidak mempunyai insurans. Dengan ini, "penasihat kewangan" akan mendapat membantu meningkatkan tahap penembusan insurans hayat di kalangan rakyat Malaysia. Yang Berhormat bagi Tanjong juga bertanya apakah peranan Bank Negara Malaysia dalam pelaksanaan Skim Insurans Kesihatan Kebangsaan. Perincian berkenaan dengan pelaksanaan skim tersebut masih dalam perbincangan dan pihak Kementerian Kesihatan yang bertanggungjawab ke atas pelaksanaan skim tersebut telah mendapat pandangan daripada pihak berkenaan termasuk Bank Negara mengenai pelaksanaannya. Dan, soalan lagi, apakah status penggabungan dalam industri insurans sekarang. Tadi saya telah sebut bahawa pada Jun 2005 sebanyak 16 penggabungan syarikat insurans melibatkan 29 syarikat insurans telah disempurnakan. Hasil penggabungan tersebut, jumlah syarikat insurans langsung telah susut daripada 58 pada penghujung tahun 1999 kepada 42 buah sekarang ini. Yang Berhormat bagi Bukit Bintang di dalam kes-kes mengenai pemegang amanah wang polisi ataupun trustee, ada kes dilaporkan bahawa ejen-ejen insurans telah mengisi borang dengan meletakkan nama trustee yang tidak sah. Justeru itu, apabila pampasan diberikan, waris yang sah iaitu beneficiary tidak dapat menerima wang tersebut. Apakah langkah yang patut diambil untuk menangani masalah ini. Tuan Yang di-Pertua, pemegang polisi adalah digalakkan untuk memastikan bahawa ejen-ejen insurans menamakan trustee yang mana pemegang-pemegang polisi mahu melantik individu tersebut untuk mengelakkan penipuan oleh pihak ejen di mana pihak pemegang polisi hendaklah menentukan daripada awal lagi pemegang trustee yang hendak diberi dan dinamakan. Yang Berhormat bagi Kudat, adakah Akta Khas untuk takaful dan apakah usaha- usaha yang telah diambil oleh kerajaan untuk mengembangkan industri takaful dan menjadi negara induk bagi takaful.